27/09/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Resolución do 19/09/16, do Servizo Provincial da Axencia Galega de Infraestruturas da Coruña, pola que se sinalan as datas para o levantamento de actas previas á ocupación dos bens e dereitos afectados na clave de obra AC/10/020.01 en Santiago

Resolución do 19 de setembro de 2016, do Servizo Provincial da Axencia Galega de Infraestruturas da Coruña, pola que se sinalan as datas para o levantamento de actas previas á ocupación dos bens e dereitos afectados polo proxecto de construción da obra: “Variante de Aradas en Santiago de Compostela” (clave: AC/10/020.01) O artigo 28 do vixente Estatuto de autonomía de Galicia establece no seu apartado 2.º a competencia da Comunidade Autónoma galega no desenvolvemento lexislativo e execución da lexislación do estado en materia de expropiación forzosa. Con data de 7 de maio de 2015 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción da obra variante de Aradas en Santiago de Compostela (Clave: AC/10/020.01) por Decreto 71/2015, publicado no Diario Oficial de Galicia de data de 11 de maio de 2015. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Santiago de Compostela, para que comparezan no lugar, datas e horas que se detallan a continuación co fin de proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Concello de Santiago de Compostela Lugar: Centro sociocultural de Vite Data: 24 de outubro de 2016, das 09.30 ás 14.00 horas, dende o A ata Bernardus Sabando Garcia Motos, Alvaro Vicente Levin Rubin de Celix. Data: 25 de outubro de 2016, das 09.30 ás 14.00 horas, dende Margaretha Maria Alambillaga Cuña, Pedro ata Ramiro Antonio Angel Felipe Cetina De Otto, Maximino. Data: 26 de outubro de 2016, das 09.30 ás 14.00 horas, dende Zebenzui Boardman Meije, Manuel ata Francesc Assis De Lozar Ciuica, Anne Laure Casaña Zahn. Data: 27 de outubro de 2016, das 09.30 ás 14.00 horas, dende Felix Eugenio Salagaray Durandegui, Javier ata o Z. A relación de titulares cos bens e dereitos afectados, así como o plano parcelario correspondente estarán expostos no concello de Santiago de Compostela e no Servizo de Provincial da Axencia Galega de Infraestruturas da Coruña (r/ Sofia Beatriz Darocha Agusten n.º 2, 8.º andar). A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, e poden facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña (r/ Sofia Beatriz Darocha Agusten n.º 2, 8.º andar), as alegacións que estimen pertinentes ós efectos previstos na regulación referida. A Coruña, 19 de setembro de 2016. O xefe do Servizo Arturo Daniel Okundaye Alguero